**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov a ktorým sa menia a dopĺňajú niektoré zákony. |
| **Predkladateľ (a spolupredkladateľ)** |
| Ministerstvo financií Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia/ implementácia práva EÚ |
| *V prípade transpozície/implementácie uveďte zoznam transponovaných/implementovaných predpisov:*Smernica Európskeho parlamentu a Rady (EÚ) 2017/1132 zo 14. júna 2017 týkajúca sa niektorých aspektov práva obchodných spoločností (kodifikované znenie) (Ú. v. EÚ L 169, 30.6.2017) v znení smernice Európskeho parlamentu a Rady (EÚ) 2019/1023 z 20. júna 2019 (Ú. v. EÚ L 172, 26.6.2019), smernice Európskeho parlamentu a Rady (EÚ) 2019/1151 z 20. júna 2019 (Ú. v. EÚ L 186, 11.7.2019), smernice Európskeho parlamentu a Rady (EÚ) 2019/2121 z 27. novembra 2019 (Ú. v. EÚ L 321, 12.12.2019), nariadenia Európskeho parlamentu a Rady (EÚ) 2021/23 zo 16. decembra 2020 (Ú. v. EÚ L 22, 22.1.2021). |
| **Termín začiatku a ukončenia PPK** | *20. 2. 2025 – 6. 3. 2025* |
| **Predpokladaný termín predloženia na pripomienkové konanie** | *marec 2025* |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | *september 2025* |
|  |
| 1. **Definovanie problému**
 |
| V súčasnosti je úhrada súdnych poplatkov a správnych poplatkov (takmer výlučne) zabezpečená prostredníctvom technického vybavenia prevádzkovateľa systému, ktorú podľa príslušných právnych predpisov vykonáva právnická osoba v 100 % vlastníctve štátu, ktorá v minulosti zabezpečovala predaj a distribúciu kolkových známok (túto definíciu spĺňa Slovenská pošta, a. s). Zámerom Ministerstva financií Slovenskej republiky je rozšírenie centrálnej evidencie poplatkov aj do pôsobnosti Štátnej pokladnice prostredníctvom jej informačného systému a rozšíriť služby výberu a úhrady súdnych poplatkov a správnych poplatkov aj cez štátnu rozpočtovú organizáciu zriadenú na vykonávanie finančných operácií štátu. |
| 1. **Ciele a výsledný stav**
 |
| Cieľom návrhu zákona je zaviesť úhrady súdnych poplatkov a správnych poplatkov prostredníctvom technického vybavenia Štátnej pokladnice aj prostredníctvom prevádzkovateľa systému (Slovenská pošta, a. s.). Súčasťou legislatívnej zmeny je úprava režimu vedenia centrálnej evidencie poplatkov Ministerstvom financií SR a zrušenie režimu delenia správnych orgánov, súdov, orgánov štátnej správy súdov a prokuratúry na orgány zapojené a orgány nezapojené do centrálneho systému evidencie poplatkov (všetky dotknuté orgány budú zapojené do centrálneho systému evidencie poplatkov, pokiaľ v zákone nie je ustanovené inak). Zároveň sa navrhuje vypustenie kompetencie Finančného riaditeľstva a daňových úradov vykonávať kontrolu správnosti a včasnosti vyberania poplatkov, správnosti a včasnosti vrátenia poplatkov, správnosti formy a spôsobu platenia poplatkov a správnosti a úplnosti evidovania poplatkov v správnych orgánoch, pričom sa navrhuje, že tieto činnosti bude vykonávať Úrad vládneho auditu s alokovanou kapacitou o dvoch zamestnancoch (2 full-time equivalent) – podrobnejšie uvedené v Analýze vplyvov na rozpočet verejne správy v časti 2.2.1. Financovanie návrhu.  |
| 1. **Dotknuté subjekty**
 |
| Štátna pokladnica, Ministerstvo financií SR, Finančná správa, Úrad vládneho auditu, Slovenská pošta, a. s., súdy, orgány štátnej správy súdov a prokuratúry a správne orgány. |
| 1. **Alternatívne riešenia**
 |
| Alternatívne riešenia boli predstavené a popísané v Štúdii realizovateľnosti eKolok na roky 2024 – 2034, ktorá je zverejnená na webovom sídle Ministerstva financií SR: <https://www.mfsr.sk/sk/dane-cla-uctovnictvo/platobny-system-uhradu-spravnych-sudnych-poplatkov/>. V skratke, alternatívy posudzovali ponechanie súčasného stavu centrálneho systému evidencie poplatkov prevádzkovateľa systému podľa súčasných parametrov, ponechanie súčasného stavu centrálneho systému evidencie poplatkov prevádzkovateľa systému s modifikáciou parametrov, vytvorenie nového centrálneho riešenia na „zelenej lúke“ podľa vopred určených modifikovaných parametrov bez automatickej väzby na súčasného prevádzkovateľa systému a systémových dodávateľov. V prípade poslednej varianty a navrhovaného riešenia vedenia centrálnej evidencie poplatkov v rámci IS pre systém Štátnej pokladnice sa počíta s investíciami do nového riešenia. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [ ]  **Áno** [x]  **Nie***Ak áno, uveďte, ktorých vplyvov podľa bodu 9 sa goldplating týka:*  |
|  |

 |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Vzhľadom na skutočnosť, že *Zmluva o poskytovaní služby vedenia centrálnej evidencie, zúčtovania a vrátenia poplatkov a prevádzkovania centrálneho systému pre službu evidencie, zúčtovania a vrátenia poplatkov* uzatvorená medzi Ministerstvom financií SR a prevádzkovateľnom systému je platná do apríla 2029 (s možnosťou využitia opcie na jej predĺženie) a súčasne počas tohto obdobia bude prebiehať postupný onboarding orgánov verejnej moci do centrálneho systému evidencie poplatkov Štátnej pokladnice, navrhuje sa stanoviť dátum preskúmania účinnosti a účelnosti predkladaného materiálu na 31.12.2029. Kritériom preskúmania bude najmä podiel orgánov verejnej moci zapojených do centrálneho systému evidencie poplatkov Štátnej pokladnice a podiel orgánov moci zapojených do centrálneho systému evidencie poplatkov prevádzkovateľa systému, čo bude možné vyhodnotiť podľa toho, či je naďalej potrebné ponechať duálny režim centrálnej evidencie poplatkov v dvoch systémoch, alebo niektorý z centrálnych systémov evidencie poplatkov je možné z predmetnej legislatívy vypustiť.  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na limit verejných výdavkov** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[x]  Nie |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** |[ ]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[ ]  **Žiadne** |[x]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Návrh nemá vplyv na podnikateľské prostredie, keďže rozsah poskytovaných služieb štátu a sadzby spoplatnených úkonov nie sú návrhom dotknuté. Prevádzkovateľ systému (Slovenská pošta, a. s.) má uzatvorenú zmluvu na poskytovanie služby vo verejnom záujme do apríla 2029 s možnosťou predĺženia tejto zmluvy využitím opcie o 5x po jeden rok. Do konca platnosti uvedenej zmluvy (4/2029), nie je indikovaný vplyv na prevádzkovateľa systému a z tohto dôvodu je vplyv na podnikateľské prostredie (v analyzovanom horizonte rokov 2025 – 2028) označený ako žiadny vplyv. Do systému výberu súdnych poplatkov a správnych poplatkov prostredníctvom Štátnej pokladnice budú počas duálnej prevádzky zapojené prevažne doteraz nezapojené OVM ako napríklad Úrad priemyselného vlastníctva Slovenskej republiky, zastupiteľské úrady SR v zahraničí a pod. Po ukončení duálnej prevádzky sa predpokladajú významné prevádzkové úspory na strane výdavkov štátu, pozitívny vplyv na konsolidáciu verejných financií a riadenie štátneho dlhu.Návrh nemá sociálne vplyvy ani vplyv na manželstvo, rodičovstvo a rodinu, keďže rozsah poskytovaných služieb a sadzby spoplatnených úkonov sa nemenia. |
| 1. **Kontakt na spracovateľa**
 |
| *MF SR,* *miluse.ocovska@mfsr.sk**,* *marek.kulka@mfsr.sk* |
| 1. **Zdroje**
 |
| Štúdia realizovateľnosti eKolok na roky 2024 – 2034, ktorá je zverejnená na webovom sídle Ministerstva financií SR: https://www.mfsr.sk/sk/dane-cla-uctovnictvo/platobny-system-uhradu-spravnych-sudnych-poplatkov/ |
| 1. **Stanovisko Komisie na posudzovanie vybraných vplyvov z PPK č. 020/2025**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****K doložke vybraných vplyvov**Komisia odporúča predkladateľovi v Doložke vybraných vplyvov v časti 8. Preskúmanie účelnosti doplniť dátum a kritéria hodnotenia účelnosti predkladaného materiálu.Odôvodnenie: Preskúmanie účelnosti sa nastavuje po určitom čase, aby sa zhodnotilo, či a na základe akých kritérií bol cieľ naplnený.***MF SR: Odporúčanie akceptované, v doložke vplyvov doplnený dátum a kritéria hodnotenia účelnosti.*****K vplyvom na rozpočet verejnej správy**Návrh zákona predpokladá negatívne vplyvy na rozpočet verejnej správy, ktoré sú rozpočtovo zabezpečené. V súvislosti s vplyvmi návrhu zákona na rozpočet verejnej správy v rozpočtovom roku 2025 predkladateľ v analýze vplyvov na rozpočet verejnej správy uvádza, že financovanie predmetných výdavkov na rozvoj IS ŠP (+ 240 000 eur v kat. 700, v medzirezortnom podprograme 0EK) je zabezpečené v rámci schválených limitov výdavkov rozpočtu verejnej správy úpravou rozpočtu kapitoly MF SR (- 240 000 eur v kat. 630, v podprograme 07404). Navrhuje sa transformovanie časti bežných výdavkov určených na výber správnych a súdnych poplatkov na kapitálové výdavky na rozvoj IT VS. S uvedeným postupom Komisia súhlasí. V danej súvislosti Komisia žiada, aby predkladateľ v texte analýzy vplyvov výslovne uviedol, že sa tento spôsob financovania v roku 2025 zabezpečí rozpočtovým opatrením, čím sa uvedený postup legalizuje podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.***MF SR: Akceptované.***Do doložky vybraných vplyvov v bode 3 Komisia navrhuje doplniť nasledovné: „*Zároveň sa navrhuje vypustenie kompetencie Finančného riaditeľstva a daňových úradov vykonávať kontrolu správnosti a včasnosti vyberania poplatkov, správnosti a včasnosti vrátenia poplatkov, správnosti formy a spôsobu platenia poplatkov a správnosti a úplnosti evidovania poplatkov v správnych orgánoch, pričom sa navrhuje, že tieto činnosti bude vykonávať Úrad vládneho auditu ako audit jedenkrát ročne.*“. Odôvodnenie: Uvedené Komisia navrhuje z dôvodu, že doložka vybraných vplyvov by mala obsahovať detailné informácie všetkých zaradených subjektov verejnej správy, na ktoré má návrh zákona vplyv. Zároveň potreba 2 personálnych kapacít bola dohodnutá za podmienky výkonu iba jedného auditu ročne. Pokiaľ by bola potreba pokrytia auditmi väčšia, je potrebný väčší počet zamestnancov.***MF SR: Akceptované.***V doložke vybraných vplyvov v bode 5 Komisia žiada opraviť názov informačného systému „IS Štátnej pokladnice“ na „IS pre systém Štátnej pokladnice“.***MF SR: Akceptované.***V tabuľke č. 1/A analýzy vplyvov na rozpočet verejnej správy je potrebné v časti „Výdavky verejnej správy celkom“ upraviť sumy v riadku „Rozpočtové prostriedky“ tak, aby sa sumy v tomto riadku zhodovali so sumami uvedenými v riadku „- vplyv na ŠR“ aj v rokoch 2026 až 2028.***MF SR: Akceptované.***Nakoľko je predmetom návrhu zákona aj rozvoj IT VS o centrálny systém evidencie poplatkov Štátnej pokladnice, bude potrebné zabezpečiť integráciu na agendové systémy dotknutých subjektov, prípadne na ich ekonomické systémy. Predložená analýza vplyvov na rozpočet verejnej správy zohľadňuje iba vplyv na rozvoj IS ŠP a na finančné zabezpečenie výkonu vládneho auditu Úradu vládneho auditu na správnych orgánoch. Z tohto dôvodu Komisia žiada doplniť do analýzy vplyvov na rozpočet verejnej správy aj vplyv na informačné systémy dotknutých orgánov, ktoré budú vykonávať úkony na základe zaplateného poplatku. ***MF SR: Čiastočne akceptované.*** *V súčasnosti sa v centrálnom systéme evidencie poplatkov prevádzkovateľa systému poskytuje aplikácia „Modul správy poplatkov“, ktorá umožňuje generovanie platobných predpisov a spracovanie platieb bez priamej integrácie na agendové informačné systémy, resp. na ekonomické systémy. Integrovanými agendovými informačnými systémami za takmer 11 rokov prevádzky je len Súdny manažment, PAM IS a IS Dopravného úradu. Všetky ostatné agendy fungujú bez integrácie v MSP. Rovnako aj navrhované funkčné rozšírenie IS pre systém Štátnej pokladnice ponúkne aplikáciu „Úhrady“, ktorá umožní generovanie platobných predpisov, spracovanie platieb a iné funkcionality bez priamej integrácie na agendové informačné systémy prípadne ekonomické IS. Ako pilotné riešenie v centrálnom systéme evidencie poplatkov Štátnej pokladnice budú platobné operácie správnych poplatkov na Úrade priemyselného vlastníctva SR, ktorého IS sa zintegruje s IS pre systém Štátnej pokladnice. Finančné krytie v sume 73 026 eur je zabezpečené v rozpočte a je uvedené v Analýze vplyvov na rozpočet verejných financií, na zamestnanosť a financovanie návrhu k návrhu zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov, a ktorým sa menia a dopĺňajú niektoré zákony (ČPT 655,* [*https://www.nrsr.sk/web/Default.aspx?sid=zakony/zakon&MasterID=10151*](https://www.nrsr.sk/web/Default.aspx?sid=zakony/zakon&MasterID=10151)*).* *Zapojenie orgánov FS dôjde pravdepodobne v roku 2028 a náklady FS na integráciu IS FS-SD s IS pre systém ŠP bol odhadnutý na 70 333 eur. V tomto smere bola doplnená aj doložka vplyvov na rozpočet VS. Náklady sú kryté v rámci záväzných limitov rozpočtu FS. Súdy a súdne orgány sa do centrálneho systému evidencie poplatkov ŠP zapoja v čase vybudovania a sprevádzkovania nového Súdneho managementu, pričom náklady na integráciu majú byť zahrnuté do projektových nákladov nového SM. Všetkým ostatným orgánom bude ponúknutá aplikácia Úhrady. Pokiaľ by mali záujem na priamej integrácii (čo nie je vzhľadom na doterajšie skúsenosti veľmi pravdepodobné) budú úpravy agendových IS riešené na strane dotknutých orgánov bez navýšenia záväzných ukazovateľov príslušnej rozpočtovej kapitoly, pod ktorú ten-ktorý orgán spadá. Vzhľadom na vyčíslenie nákladov na integráciu na FS a ÚPV SR pôjde v jednotlivom prípade o sumu cca. 70 000 eur.* **K vplyvom na informatizáciu spoločnosti**Komisia súhlasí s tvrdením predkladateľa, že predmetný návrh zákona má vplyv na informatizáciu spoločnosti. V bode 6.1. však Komisia žiada doplniť kód koncovej elektronickej služby, v bode 6.2. pri názve informačného systému Komisia žiada uvádzať striktne iba údaj evidovaný v MetaIS, bod 6.3 vypĺňať v súlade s metodikou na vypracovanie /a teda neuvádzať žiadne informácie ktoré nie sú požadované/ a odstrániť rozpor v časti 6.4. Ten spočíva v nejasnosti medzi odpoveďou v prvom a druhom bode. Ak je v prvom bode odpoveď, že nejde o tento druh konania, nie je ho teda možné ani vykonať elektronicky.***MF SR: Akceptované.*****K vplyvom na procesy služieb vo verejnej správe**Komisia predkladateľovi navrhuje, aby v doložke vybraných vplyvov ponechal vyznačený iba negatívny vplyv na procesy služieb vo verejnej správe. Odôvodnenie: Vznik nových povinností pre orgán verejnej správy predpokladá negatívny dopad na procesy služieb vo verejnej správe a naopak zánik doterajších povinnosti pre orgán verejnej správy predpokladá pozitívny vplyv na procesy služieb vo verejnej správe.***MF SR: Akceptované.*** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |